stanford-oval/wikipedia huggingface dataset:
ג'ני פאנל
ביוגרפיה > חיים אישיים

פאנל מתגוררת באנגליה עם בעלה ובתה.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1985 | ברוקסייד | Brookside | דיליס פארי | סדרת טלוויזיה (2 פרקים) |
| 1986 | דייוויד קופרפילד | David Copperfield | ג'נט | מיני-סדרה |
| 1985 | ברג'ראק | Bergerac |  | בפרק "The Sin of Forgiveness" |
| 1988 | פוארו | Agatha Christie's Poirot | אחות | בפרק "Peril at End House" |
| 1989 |  | Norbert Smith A Life | איילין | סרט טלוויזיה |
| 1992–2005 | בחלוף השנים | As Time Goes By | סנדי | סדרת טלוויזיה (תפקיד ראשי) |
| 1994 |  | Drop the Dead Donkey | מישל | בפרק "The Wedding" |
| 2002, 2004, 2011 | רופאים | Doctors | תפקידים שונים | סדרת טלוויזיה (4 פרקים) |
| 2003 |  | The Royal | אנה פרימן | בפרק "Tutti Frutti" |
| 2005 | מרק אהבה | Love Soup | פיליפה | בפרק "War Is Heck" |
| 2006 |  | The Bill | סטפני טיילור | סדרת טלוויזיה (פרק אחד) |
| 2008 |  | Coming of Age | אמא של קלואי / אמא דובה | דיבוב |
| 2009 |  | Demon's Souls | יוריה המכשפה | דיבוב |
| 2011 |  | Dark Souls | קוולאנה מאיזלית' | דיבוב |
| 2014 |  | Hollyoaks | פקידת קבלה |  |
| 2015 |  | Bloodborne | אנאליז | דיבוב |
| 2016 |  | Dark Souls III | קרלה | דיבוב |
| 2017 |  | Level Up Norge | אנאליז / דוקטור יוספקה | סדרת טלוויזיה |
הערות שוליים

↑  "REVIEW: Sense and Sensibility, The Watermill Theatre, Bagnor". Basingstoke Gazette.
↑  "Actress Jenny Funnell talks about starring in "riotous farce" 'What the Butler Saw', which is coming to Basingstoke" Basingstoke Gazette, 4 September 2015
↑  "Jenny Funnell on PBS". Atgbcentral.com. אורכב מ-המקור ב-2012-07-11. נבדק ב-2013-10-28.
↑  Vanessa (2007-06-23). "POP GOES THE WORLD: A night with Moira Brooker". Pop-goes-the-world.blogspot.com. נבדק ב-2012-07-23.
| --- | --- |
בקרת זהויות :  ISNI: 0000 0001 0818 4770  LCCN: no2010197773  VIAF: 160633042   WorldCat (עם VIAF): 160633042
ג'וני פלין

| --- | --- |

פלין במדי מינסוטה טימברוולבס, 2011
 לידה:  6 בפברואר 1989 (בן 35) ניאגרה פולס, ניו יורק, ארצות הברית
 עמדה:  רכז
 גובה:  1.83 מטרים
 מכללה:  אוניברסיטת סירקיוז
 דראפט:  בחירה שישית, 2009 מינסוטה טימברוולבס
 קבוצות כשחקן
 2009–2011 2011–2012 2012 2012–2013 2014:  מינסוטה טימברוולבס יוסטון רוקטס פורטלנד טרייל בלייזרס מלבורן טייגרס קאפו ד'אורלנדו
 הישגים כשחקן
 חמישיית הרוקיז השנייה של העונה (2010)
ג'וני ויליאם פלין (באנגלית: Jonny William Flynn; נולד ב-6 בפברואר 1989) הוא כדורסלן עבר אמריקאי, אשר שיחק באופן פעיל בין השנים 2009–2014.
קריירת תיכונים ומכללות

פלין נולד וגדל בעיר ניאגרה פולס שבמדינת ניו יורק. בשנתו האחרונה בקבוצת הכדורסל של "תיכון ניאגרה פולס" קלע 26.7 נקודות בממוצע למשחק, וזכה בפרס שחקן התיכונים המצטיין של ניו יורק (New York State Mr. Basketball). כמו כן באותה עונה נבחר להשתתף במשחק מקדונלד'ס אול-אמריקן ובנייקי הופ סאמיט.
בין השנים 2007–2009 למד באוניברסיטת סירקיוז, ושיחק בקבוצת הכדורסל שלה תחת המאמן ג'ים בייהיים. ב-12 במרץ 2009 הוביל את קבוצתו לניצחון מול אוניברסיטת קונטיקט בתוצאה 127–117, במשחק שכלל 6 הארכות. פלין שיחק ב-67 מתוך 70 הדקות במשחק, וקלע 34 נקודות לזכות סירקיוז. במשחק שמינית גמר טורניר אליפות המכללות (NCAA Sweet Sixteen) קלע פלין 22 נקודות, אך קבוצתו הפסידה מול אוניברסיטת אוקלהומה, אותה הוביל בלייק גריפין. לאורך עונתו השנייה בליגת המכללות רשם ממוצעים של 17.4 נקודות ו-6.7 אסיסטים למשחק, ובסיומה נבחר לחמישייה השנייה של העונה במחוז ה-Big East.
קריירה מקצועית

בדראפט ה-NBA‏ 2009 נלקח פלין על ידי מינסוטה טימברוולבס בבחירה השישית, מיד אחרי ריקי רוביו שנבחר אף הוא על ידי הטימברוולבס. בדיעבד, הבחירה בפלין גררה ביקורות רבות, בין היתר בשל ההשוואה לסטפן קרי אשר נלקח מיד אחריו בבחירה השביעית. במשחק הבכורה שלו ב-NBA קלע 18 נקודות, כולל 13 ברבע האחרון, במשחק בו חזרה מינסוטה מפיגור של 19 נקודות מול ניו ג'רזי נטס לניצחון בתוצאה 95–93. ב-18 בינואר 2010 קלע שיא קריירה של 29 נקודות במשחק מול פילדלפיה 76'. לאורך עונת הרוקי שלו קלע 13.5 נקודות ומסר 4.4 אסיסטים למשחק, ובסיומה נבחר לחמישיית הרוקיז השנייה של העונה. בקיץ 2010 עבר ניתוח בירך רגלו השמאלית, ונאלץ להחמיץ את 24 המשחקים הראשונים של עונת 2010/2011. ב-53 המשחקים בהם שותף עד לסיום העונה שימש כמחליפו מהספסל של לוק רידנאוור, והציג יכולת מאכזבת עם ממוצע של 5.3 נקודות למשחק בלבד.
לקראת עונת 2011/2012, בה רוביו הצטרף למינסוטה, הועבר פלין בטרייד ליוסטון רוקטס. במרץ 2012, לאחר 11 משחקים ביוסטון, נשלח בטרייד נוסף לפורטלנד טרייל בלייזרס. ב-29 משחקיו באותה עונה, אשר הייתה השלישית והאחרונה שלו ב-NBA, קלע 4.5 נקודות ומסר 3.3 אסיסטים למשחק.
בנובמבר 2012 עבר פלין לשחק עבור מלבורן טייגרס מליגת העל האוסטרלית. בעונתו היחידה בקבוצה קלע 17.7 נקודות בממוצע למשחק, וקבוצתו סיימה את העונה במקום החמישי (מתוך 8).
באוגוסט 2014, לאחר שנה בה לא שיחק, חתם על חוזה בקבוצת קאפו ד'אורלנדו מליגת העל האיטלקית בכדורסל. בנובמבר 2014 שוחרר מהקבוצה לאחר שני משחקים בלבד, ולמעשה פרש ממשחק.
הערות שוליים

1 2  ביוגרפיה, באתר קבוצת סירקיוז
↑  סטטיסטיקות המכללות של פלין, באתר sports-reference.com
↑  רשימת הנבחרים בדראפט 2009, באתר basketball-reference.com
↑  עשרת ה"באסטים" הגדולים ביותר מאז 2000, באתר bleacherreport.com,‏ 7 במאי 2018
↑  הסיבה האמיתית לכך שהטימברוולבס לא בחרו את קרי, באתר USA Today,‏ 17 באוגוסט 2018
↑  סיכום המשחק בין מינסוטה לניו ג'רזי, באתר ESPN,‏ 29 באוקטובר 2009
↑  סיכום המשחק בין מינסוטה לפילדלפיה, באתר ESPN,‏ 19 בינואר 2010
↑  פלין עבר ניתוח בירך וייעדר מפתיחת העונה, באתר nbcsports.com,‏ 27 ביולי 2010
↑  הרוקטס מצרפים את פלין, באתר ESPN,‏ 24 ביוני 2011
↑  יוסטון מצרפת את מרכוס קמבי, באתר ESPN,‏ 15 במרץ 2012
1 2  סטטיסטיקות הקריירה של פלין מחוץ ל-NBA, באתר basketball-reference.com
ג'ני פלטשר

ג'ני פלטשר-הייסלופ (באנגלית: Jennie Fletcher-Hyslop;‏ 19 במרץ 1890 – 17 בינואר 1968). הייתה שחיינית בריטית. אלופה אולימפית, זוכת מדליית זהב ומדליית ארד במשחקים האולימפיים (סטוקהולם 1912), שיאנית עולם ו-7 פעמים ברציפות אלופת בריטניה (1906–1912).
ביוגרפיה

פלטשר נולדה וגדלה בבלגרייב, לסטר, למשפחה בת 11 אחים. היא נאלצה לשלב שחייה עם עבודה יומיומית של 12 שעות.
ביוגרפיה > שיאנית עולם

בשנת 1905 קבעה פלטשר שיא עולם במשחה ל-100 יארד חופשי, שיא שהחזיק מעמד 7 שנים.
היא נבחרה להשתתף באולימפיאדת לונדון (1908) אך בשל מיעוט נרשמות תחריות השחייה התבטלו.
ביוגרפיה > סגנית אלופה אולימפית

באולימפיאדת סטוקהולם (1912) זכתה פלטשר בשתי מדתיות, זהב וארד. מדליית זהב, במשחה שליחות 4x100 מטר חופשי ביחד עם חברותיה בל מור, אנני ספירס ואיירין סטיר בשיא עולם חדש של 5:52.8 דקות, לפני גרמניה (6:04.6 דקות) ואוסטריה (6:17.0 דקות) ומדליית ארד במשחה ל-100 מטר חופשי בתוצאה של 1:27.0 דקות, לפני פאני דוראק (1:22.2 דקות) ומינה ויילי (1:25.4 דקות), שתיהן מאוסטרליה.
חייה האישיים

בשנת 1913 החלה פלטשר ללמד שחייה בלסטר ובכך הסתיימה הקריירה התחרותית שלה כשהיא פנתה מחובבנות למקצועות. ובשנת 1917 לאחר נישואיה היא עברה להתגורר בקנדה. לזוג נולדו בת ו-5 בנים.
תארים והישגים

בשנת 1971 זכתה פלטשר להכלל בהיכל התהילה הבינלאומי של השחייה.
הערות שוליים

↑  JENNIE FLETCHER  (GBR) 1971 Honor Swimmer, באתר The International Swimming Hall of Fame - ISHOF, (באנגלית)
ג'ק קולמן (כדורסלן)

| --- | --- |
 לידה:  23 במאי 1924 ברגין, קנטקי, ארצות הברית
 פטירה:  11 בדצמבר 1998 (בגיל 74) ברגין, קנטקי, ארצות הברית
 עמדה:  פאוור פורוורד
 גובה:  2.01 מטרים
 מספר:  10, 11, 12, 15
 מכללה:  אוניברסיטת לואיוויל
 דראפט:  סיבוב שני, 1949 רוצ'סטר רויאלס
 קבוצות כשחקן
 1949–1956 1956–1958:  רוצ'סטר רויאלס סנט לואיס הוקס
 הישגים כשחקן
 2 זכיות באליפות ה-NBA‏ (1951, 1958) בחירה למשחק האולסטאר של ה-NBA‏ (1955)
ג'ק לילארד קולמן (באנגלית: Jack Lillard Coleman;‏ 23 במאי 1924 – 11 בדצמבר 1998) היה כדורסלן אמריקאי, אשר שיחק בליגת ה-NBA בין השנים 1949–1958. בעונות 1951 ו-1958 זכה באליפות ה-NBA, בעונת 1955 נבחר להשתתף במשחק האולסטאר, ולאורך 9 עונותיו בליגה רשם ממוצעים כוללים של 10.6 נקודות, 9.2 ריבאונדים ו-2.8 אסיסטים למשחק.
ביוגרפיה

קולמן נולד וגדל בעיר ברגין שבקנטקי, ובין השנים 1945–1949 למד באוניברסיטת לואיוויל. בשתי עונותיו האחרונות בקבוצת הכדורסל של האוניברסיטה קלע 13.0 נקודות בממוצע למשחק.
בדראפט ה-NBA‏ 1949 נבחר קולמן בסיבוב השני (בחירות 11–19), על ידי רוצ'סטר רויאלס. בעונת 1950/1951 סייע לרויאלס לזכות באליפות ה-NBA, לצדם של חברי היכל התהילה של הכדורסל לעתיד בובי וונזר, בוב דייוויס, ארני רייזן ורד הולצמן. לאורך הפלייאוף העמיד ממוצעים של 10.0 נקודות, 12.8 ריבאונדים ו-4.7 אסיסטים למשחק. בעונת 1954/1955 נבחר למחליפו של רייזן הפצוע במשחק האולסטאר, בעונה בה קלע 12.8 נקודות והוריד 10.1 ריבאונדים בממוצע למשחק.
במהלך עונת 1955/1956 הועבר בטרייד לסנט לואיס הוקס, במדיה שיתף פעולה עם חברי היכל התהילה לעתיד בוב פטיט, קליף הייגן, אד מקאולי, סלייטר מרטין, אלכס האנום וצ'אק קופר. בפלייאוף 1957 הפסיד עם ההוקס בגמר ה-NBA מול בוסטון סלטיקס (3–4), אולם בעונה העוקבת זכה עם קבוצתו באליפות לאחר שגברה על הסלטיקס בתוצאה 4–2. בקיץ 1958 עזב את ההוקס ופרש ממשחק, בגיל 33.
ב-11 בדצמבר 1998 נפטר קולמן, בגיל 74. בנו, ג'ק קולמן הבן, שירת בבית הנבחרים של קנטקי במשך 13 שנים, ונכדתו ז'קלין קולמן מכהנת כסגנית מושל קנטקי מאז שנת 2019.
הערות שוליים

↑  סטטיסטיקות הקריירה של קולמן ב-NBA, באתר basketball-reference.com
↑  סטטיסטיקות המכללות של קולמן, באתר sports-reference.com
↑  רשימת הנבחרים בדראפט 1949, באתר basketball-reference.com
↑  אנדי בישיר בוחר את קולמן לסגניתו, באתר courier-journal.com,‏ 8 ביולי 2018
ערך זה הוא קצרמרבנושא כדורסלנים. אתם מוזמנים לתרום לוויקיפדיה ו.
ג'וליאן איימרי

ג'וליאן איימרי (באנגלית: Julian Amery; ‏27 במרץ 1919 – 3 בספטמבר 1996) היה פוליטיקאי בריטי אשר בעת מלחמת העולם השנייה שירת כאיש המודיעין הבריטי במזרח התיכון.
ראשית דרכו

ג'וליאן איימרי נולד בלונדון, בן למדינאי הבריטי ליאופולד איימרי, שהיה ממנסחי הצהרת בלפור. זכה לחינוך הניתן לבני המעמדות הגבוהים בבריטניה באיטון ובאוניברסיטת אוקספורד. בשנות העשרים לחייו שימש ככתב צבאי במלחמת האזרחים הספרדית ולאחר מכן כנספח בשגרירות בריטניה בבלגרד.
במלחמת העולם השנייה

עם פרוץ מלחמת העולם השנייה התגייס איימרי לחיל האוויר המלכותי ולאחר מכן עבר לשרת בחיל היבשה הבריטי והגיע לדרגת סרן. ברוב שנות המלחמה שירת בארצות הים התיכון – מלטה, יוגוסלביה והמזרח התיכון. אחיו, הבוגד ג'ון איימרי, שירת את גרמניה כתועמלן והוצא להורג לאחר המלחמה.
בשנת 1941 היה איימרי בארץ ישראל כאיש ה-SOE מנהלת המבצעים המיוחדים הבריטית, שהייתה אחראית לחבלה ולפעולות מיוחדות מעבר לקווי האויב. ימים ספורים לפני תחילת המבצע לכיבוש סוריה ולבנון מידי כוחות ווישי, קרא לו מנהל המחלקה הערבית במנהלת השירותים המיוחדים ואמר לו כי הוא מודאג מאוד; לקראת המבצע הוא הכין קבוצה של חבלנים ערבים, שאותם התכוון לשלוח לביצוע פעולות חבלה בדרכי התחבורה של כוחות וישי והם נתקפו פחד וברחו. המנהל שאל לעצתו של איימרי מה עליו לעשות. איימרי השיב לו כי הוא סועד באותו יום בחברתו של משה שרתוק (לימים שרת), ראש המחלקה המדינית של הסוכנות היהודית, ויבדוק עמו האם יש בחורים יהודים דוברי ערבית שיתנדבו להשתתף במבצע כסיירים וכמורי דרך לכוחות הבריטים, ושרתוק השיב לו כי זהו רעיון הראוי לבדיקה ואכן הביא אליו מספר בחורים יהודים שאושרו מיידית על ידי מנהל המחלקה הערבית במנהלת ה-SOE. לאחר מכן יצא איימרי במסגרת תפקידו לאחת מבירות המזרח התיכון ולא זכר כלל את העניין. בפועל הניעה הצעתו של איימרי את התהליך שבו שולבו לוחמי הפלמ"ח במסגרת המבצע שהחל ב-8 ביוני 1941 (ב-1950, בעת ביקור בישראל, הגנרל משה דיין סיפר לאיימרי כי איבד את עינו בעת כיבוש סוריה).
בשנת 1944 שירת ג'וליאן איימרי כקצין קישור למחתרת האלבנית. בשנת 1945 נשלח לסין לשרת בנציגות הצבאית הבריטית במטהו של הגנרליסימו צ'יאנג קאי שק.
בפרלמנט הבריטי

בשנת 1945 ניסה ג'וליאן איימרי להיבחר לבית הנבחרים הבריטי במחוז הבחירה פרסטון ונכשל. את חייו הפוליטיים הפעילים החל בשנת 1950. בראשית אותה שנה נשא לאשה את בתו של הרולד מקמילן, מי שיהיה לימים, לאחר כישלון מבצע סואץ לראש ממשלת בריטניה. באותה שנה נלווה ג'וליאן איימרי לאביו ליאופולד איימרי בביקור במדינת ישראל, שבו נפגש האב עם ידידו הוותיק, עוד מימי הצהרת בלפור, נשיא המדינה חיים ויצמן. במהלך אותה שנה נבחר ג'ון איימרי לראשונה לפרלמנט הבריטי כחבר הפרלמנט מטעם המפלגה השמרנית הבריטית במחוז הבחירה צפון פרסטון והמשיך לייצגו בפרלמנט במשך 16 שנה עד 1966. במקביל לחברותו בפרלמנט כיהן במספר משרות ממשלתיות. בשנים 1957–1958 שימש כסגן שר הביטחון, בשנים 1958–1960 כסגן שר המושבות, בשנים 1960–1962 כמזכיר המדינה לענייני תעופה. בשנת 1962 קודם למשרת חבר הממשלה וכיהן כשר התעופה עד 1964.
איימרי נמנה עם ידידי ישראל בהנהגה הבריטית. הוא שימש כמתווך בין ישראל ובין ירדן לפני ובזמן השיחות החשאיות שקיימו משה דיין והמלך חוסיין, בשנים שלאחר מלחמת ששת הימים, התקיימו בביתו של איימרי בלונדון.
בבחירות הכלליות שנערכו בשנת 1966 איבד איימרי את מושבו בצפון פרסטון, אך שב ונבחר לפרלמנט בבחירות הביניים במרץ 1969 במחוז ברייטון פביליון, והמשיך לייצג אותו ברציפות 23 שנים עד לשנת 1992. במקביל כיהן במשרות ממשלתיות, כשר לענייני עבודות ציבוריות בשנת 1970, כשר השיכון והבינוי בשנים 1970–1972, וכשר המדינה לענייני חוץ וחבר העמים בשנים 1972–1974. בשנת 1992 פרש ג'וליאן איימרי מבית הנבחרים והוענק לו תואר אצולה של ברון. כאביו לפניו היה ג'וליאן איימרי חבר במועצת המלכותית.
ג'וליאן איימרי הלך לעולמו בשנת 1996 והוא בן 87 שנים.
הערות שוליים

1 2 3  יוסף פינקלסטון, בין ה"ס.או.אי" ל"הגנה", מעריב, 26 באפריל 1974
↑  מיכאל בר-זוהר, "צפנת פענח" חייו ומותו של נסיך יהודי, ד"ר יעקב הרצוג – הביוגרפיה", משכל, 2003
| --- | --- |
בקרת זהויות :  NLI: 987007279643905171  BnF: cb12749833t (data)  GND: 131618482  ISNI: 0000 0001 1463 3560  LCCN: n90651121  NTA: 068857748  SELIBR: 292615  SNAC: w61p19nn  SUDOC: 076137147  Trove: 1495018  UKPARL: 2yI884fp  VIAF: 114181187   WorldCat (עם VIAF): 114181187
ג'סטין האמר

| --- | --- |

ג'סטין האמר, כפי שהופיע בחוברת All-New Iron Manual 2008, אמנות מאת רון לים.
 סוג:  גיבור-על
 הוצאה לאור:  מארוול קומיקס
 הופעה ראשונה:  Iron Man #120 (מרץ 1979)
 הופעה אחרונה:  Iron Man Bad Blood #4 (דצמבר 2000)
 יוצרים:  דייוויד מיצ'ליני בוב לייטון
 מידע
 סטטוס:  לא פעיל
 מקצוע:  איש עסקים
 כוחות:  ללא כוחות על
 אזרחות:  הממלכה המאוחדת 
 דמויות קשורות
 משפחה:  ג'אסטין האמר (בת, מתה) סאשה האמר (נכדה)
 אויבים:  איירון מן 
 
ג'סטין האמר (באנגלית: Justin Hammer) הוא דמות משנה בדיונית של נבל-על שהופיעה בחוברות הקומיקס איירון מן ביקום מארוול קומיקס. הדמות הופיעה לראשונה בחוברת Iron Man #120 ממרץ 1979, ונוצרה על ידי הכותב דייוויד מיצ'ליני והמאייר בוב לייטון.
האמר הוא יליד אנגליה, שקיבל בהמשך אזרחות צרפתית והתגורר במונקו. הוא איש עסקים מולטי-מיליונר ויריבו של התעשיין טוני סטארק, שידוע בזהות איירון מן. בהמשך, הוא הופך לאיש מימון לצורכי פשע, המשתמש בשיטות שאינן אתיות ואינו בוחל באמצעים. בתמורה לחמישים אחוז מרווחי הפשע, הוא שילם ערבות לנבלי-על ומימן את הציוד והתחמושת שלהם. כפי שהוסבר במהלך הופעתו הראשונה בקומיקס, ג'סטין האמר הוא הסיבה לכך שלהרבה מנבלי-העל של איירון מן יש גישה לטכנולוגיה מתקדמת, ומדוע הם משתמשים בכך לצורך ביצוע פשעים מאשר מכירתם בשוק הפתוח. הוא חושף כי אותם נבלים הם שכירי חרב מחתרתיים שעובדים עבורו, שממומנים בחשאי כדי ללחום נגד מתחריו ויריביו של האמר, בהם טוני סטארק.
בתחילת קשת הסיפור "איירון מן: שד בבקבוק", האמר ממציא מכשיר שמאפשר לו להשתלט על חליפת השריון של איירון מן ובעזרתה הוא מאלץ את סטארק להרוג שגריר חוץ. לבסוף, סטארק הצליח לטהר את שמו ולמד אודות יריבו המחוכם, שפעל מאחורי הקלעים עד לאותה עת. באירועי "מלחמות השריון", האמר גורם לכך שספיימאסטר גונב את טכנולוגיית כור הקשת של איירון מן ומוכר אותם למספר נבלי-על, בהם דינאמו הארגמן ואיש הטיטניום. סטארק יוצא למתקפת נגד ומנטרל את הטכנולוגיה שלו, אך גם משבית את החליפות שבשירות סוכנות S.H.I.E.L.D. עקב כך, סטארק מוצא את עצמו בעימות עם קפטן אמריקה וקבוצת האוונג'רס. בהמשך מתברר כי האמר השיג שליטה "סטיין אינטרנשיונל" עם מותו של מנהלה, אובדיה סטיין. הוא משתמש בנכסיו של סטיין כדי להמשיך ולמרר את חייו של סטארק.
האמר אובחן במחלה סופנית דמוית מחלת הסרטן, והחליט להשמיד את סטארק לפני מותו. הוא הדביק את סטארק בנניטים שהשפיעו על מצב רוחו. בעימות האחרון ביניהם בתחנת חלל, האמר הוקפא בטעות ונחשב לאבוד בחלל. איירון מן חוזה בגופתו של האמר, שנסחפת קפואה בחלל, ומציין כי עתה הוא "יחיה לנצח". במהלך סיפור "סטארק: רסיליאנט" של שנת 2010, ג'אסטין וסאשה האמר, בתו ונכדתו של האמר, יורשות את חברתו ובונות חליפת שריון חדשה בשם "פלדת דטרויט" לצרכים צבאיים.
את דמותו של ג'סטין האמר בסרט הלייב אקשן "איירון מן 2" מגלם השחקן סם רוקוול, אם כי בגרסה צעירה יותר.
הערות שוליים

↑  Iron Man #225, December 1987
ערך זה הוא קצרמרבנושא קומיקס. אתם מוזמנים לתרום לוויקיפדיה ו.
ג'ני קופר

| --- | --- |

 לידה:  1974 (בת 50 בערך) טורונטו, קנדה 
 שם לידה:  ג'ני לוין
 מדינה:  קנדה 
 תקופת הפעילות:  מ-1995 
 מספר צאצאים:  3 
 
ג'ני קופר (באנגלית: Jenny Cooper; נולדה ב-1974) היא שחקנית קנדית החיה בארצות הברית. ידועה בעיקר כג'ואי ברנס בסדרה של נטפליקס "וירג'ין ריבר".
קריירת משחק

ג'ני לוין נולדה ב-1974 בטורונטו, קנדה וגדלה בקי ביסקיין, פלורידה, ארצות הברית.
היא החלה לשחק בהצגות בית ספר בגיל 11. היא החלה את הקריירה המקצועית שלה בסדרת הטלוויזיה הקנדית "ג'ייק והילד" בשנת 1995 וכיכבה מאז בעשרות סדרות טלוויזיה.
היא הופיעה בתור ולרי האריס בארבעה פרקים של סדרת הטלוויזיה של פוקס"24", בתפקיד פקידה ביחידה לביטחון המולדת שהייתהה חלק מהשתלטות על היחידה ללוחמה בטרור. הפרויקט איחד אותה מחדש עם ג'ון קאסר, המפיק בפועל של התוכנית שביים אותה בסדרה "ג'ייק והילד". מכיוון שכל עונה של התוכנית מתרחשת ביום אחד, היא מעולם לא החליפה בגדים, אבל היו לה כפולות של אותה תלבושת.
ב-2013, קופר הייתה התסריטאית, המפיקה-שותפה ואחת השחקניות הראשיות בסרט הקנדי "I Think I Do." הקומדיה הרומנטית התרחשה באדמונטון וגם צולמה בעיר. קופר גילמה את האחות של הדמויות הראשיות שגולמו על ידי מיה קירשנר ושרה קנינג, המנהלות יחד חברה לתכנון חתונות. קופר שיחקה גם בתפקיד אורח בתוכניות טלוויזיה שונות כמו דוק, הגבולות החיצוניים, נאש ברידג'ס ומונק. בנוסף שיחקה בתפקידי אורח בסדרות כמו CSI: מיאמי, סקנדל, NCIS, בונז, וריזולי ואיילס.
מאז 2019 היא משחקת את ג'ואי ברנס אחותה הגדולה של הדמות הראשית, מל מונרו (אלכסנדרה ברקנרידג'), בסדרה של נטפליקס "וירג'ין ריבר".
חיים אישיים

מתגוררת באנסינו, לוס אנג'לס, קליפורניה. היא נישאה לדניאל קופר ב-2008 ולהם 3 ילדים.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2004 | Godsend | סנדרה שו |  |
| 2008 | Baby Blues | ג'וזי פטרסון |  |
| 2010 | Unconditionally | אליס | קצר |
| 2013 | I Think I Do | בת' | גם כותבת ומפיקה |
| 2016 | Shovel Buddies | סוזן | וידאו |
| 2016 | Bambina | אן | סרט קצר |
פילמוגרפיה > טלוויזיה

| שנה | תוכנית | תפקיד | הערות |
| --- | --- | --- | --- |
| 1995–1996 | Jake and the Kid | מולי גטנבי | תפקיד משנה |
| 1997 | When Innocence Is Lost | דרלן | סרט טלוויזיה |
| 1997 | Psi Factor: Chronicles of the Paranormal | קריסטין סמית' | בפרק "Man of War" |
| 1997–1998 | Fast Track | ונדי סרבין | תפקיד ראשי |
| 1999 | Nash Bridges | ג'וליה קלארק | בפרק "Hide and Seek" |
| 1999 | The Outer Limits | לורה וויט | בפרק "Descent" |
| 2000 | Foreign Objects | אליסון |  |
| 2001 | Feast of All Saints | אגלאה דזינקורט |  |
| 2002 | Bliss | לורה | בפרק "Guys and Dolls" |
| 2002 | מונק | ג'ניפר זפטלי | בפרק "Mr. Monk and the Psychic" |
| 2003 | The One | אמילי גרדנר | סרט טלוויזיה |
| 2003 | Mutant X | ליסה לרקין | בפרק "Inferno" |
| 2003 | Soul Food | ונדה קרלטון | בפרק "Truth's Consequences" |
| 2003 | נעדרים | אינגריד ברודי | בפרק "Ties That Bind" |
| 2003–2004 | Doc | מרסיה רודיץ' | בפרק "The Way We Were", "Lights Camera Medicine" |
| 2004 | True Crimes: The First 72 Hours | קת'לין פילקוקס | בפרק "Lone Wolf" |
| 2004–2006 | Strange Days at Blake Holsey High | שרה פירסון | תפקיד משנה |
| 2006 | 24 | ואלרי האריס | תפקיד משנה |
| 2006 | The Obsession | לינדה אירבינג | סרט טלוויזיה |
| 2007 | Close to Home | ריטה לואיס | בפרק "Fall from Grace" |
| 2007 | הלוחשת לרוחות | ג'יין הגרוב | בפרק "The Gathering" |
| 2007 | לאס וגאס | הלן | בפרק "A Cannon Carol" |
| 2011 | CSI: מיאמי | סוזן גרמרסי | בפרק "Crowned" |
| 2012 | סקנדל | קנדל פרקס | בפרק "The Trail" |
| 2012 | Last Resort | קרול טרמן | בפרק "Blue on Blue" |
| 2012 | NCIS | קוני מרטין | בפרק "Gone" |
| 2015 | חתיכה מהלב | ד"ר ג'יין בלייק | תפקיד ראשי |
| 2015 | בונז | קים דלסון | בפרק "The Lost in the Found" |
| 2015 | האנטומיה של גריי | בת'ני טאנר | בפרק "Sledgehammer" |
| 2015 | CSI סייבר | קרן סאליבן | בפרק "Red Crone" |
| 2016 | ריזולי ואיילס | אליזבת | בפרק "Post Mortem" |
| 2019–הווה | וירג'ין ריבר | ג'ואי ברנס | תפקיד ראשי (עונה 1) תפקיד משנה (עונה 2–הווה) |
הערות שוליים

1 2 3  Rita Zekas Special to the Star, 'Total jeans girl' tries out Escada, Toronto Star, ‏2008-02-02 (באנגלית)
↑  "Epitome Pictures Starts Production on Open Heart For YTV in Canada and Teennick in the U.S." CNW. 5 באוגוסט 2014. אורכב מ-המקור ב-26 באוקטובר 2014. נבדק ב-26 באוקטובר 2014. {{cite web}}:  (עזרה)
1 2  Greta HeggenessPublished Jul 20, 2022, Here’s Why ‘Virgin River’ Star Jenny Cooper (Who Plays Mel’s Sister) Looks So Familiar, PureWow, ‏2022-07-20 (באנגלית)
↑  Christopher Schieman (13 בינואר 2012). "Behind the Scenes: "I Think I Do"". Avenue Edmonton Magazine. אורכב מ-המקור ב-25 באוקטובר 2014. נבדק ב-25 באוקטובר 2014. {{cite web}}:  (עזרה)
↑  Edmonton Movie Filmed at Anglican Churches | edmonton.anglican.org, web.archive.org, ‏2016-04-08
↑  O'Neill, Mae Harrington (2020-08-10). "Who the Virgin River cast is dating and married to in real life". Netflix Life (באנגלית אמריקאית). נבדק ב-2023-08-28.
↑  Greta HeggenessPublished Jul 20, 2022, Here’s Why ‘Virgin River’ Star Jenny Cooper (Who Plays Mel’s Sister) Looks So Familiar, PureWow, ‏2022-07-20 (באנגלית)
גושה קוצנקו

| --- | --- |

גושה קוצנקו ב-2023
 לידה:  20 במאי 1967 (בן 57) זפוריז'יה, אוקראינה הסובייטית, ברית המועצות
 שם במה:  Гоша 
 מדינה:  ברית המועצות, רוסיה 
 תקופת הפעילות:  מ-1991 
 מקום לימודים:  הפוליטכני של לבוב  MIREA – האוניברסיטה הטכנולוגית הרוסית  בית ספר התיאטרון האמנותי של מוסקבה 
 בן או בת זוג:  מריה פורושינה 
 צאצאים:  Polina Kutsenko 
 פרסים והוקרה:  אמן כבוד של הפדרציה הרוסית  מדליה על הישגים למען המולדת  מדליה על הישגים למען המולדת דרגה שנייה 
 http://kutsenko.ru
 פרופיל ב-IMDb
 
גושה קוצנקו (Го́ша Куце́нко) או בשמו המלא יורי גיאורגייביץ' קוצנקו (Ю́рий Гео́ргиевич Куце́нко; נולד ב-20 במאי 1967) הוא זמר ושחקן קולנוע רוסי.
ביוגרפיה

גושה קוצנקו נולד בזפוריז'יה, ברית המועצות (כיום באוקראינה) במאי 1967 לגאורגי פאבלוביץ' קוצנקו, שעבד במשרד הממשלתי לתעשיית הרדיו ולסבטלנה ואסילייבנה קוצנקו שעבדה כטכנאית רנטגן בבית החולים המקומי. סבתו מצד האב הייתה זמרת אופרה.
מאוחר יותר משפחתו עברה ללבוב, שם סיים את בית הספר מס' 56 בעיר והתקבל ללימודים בטכניון של לבוב (בשמו הפולני "פוליטכניקה לבובסקה"), אך לא הספיק להשלים את לימודיו וגויס לצבא הסובייטי.
ב-1988 עבר למוסקבה ולמד במכון הממלכתי של מוסקבה לאלקטרוניקה, טכנולוגיית רדיו ומכשור אוטומטי. שנתיים לאחר מכן למד בבית הספר-סטודיו של התיאטרון המוסקבאי האומנותי אותו סיים ב-1992. עבד בתיאטרון ע"ש מוססובייט ושיחק מאז בעשרות סרטי קולנוע רוסיים ובסרטים זרים בודדים.
חבר מפלגת השלטון ברוסיה, רוסיה המאוחדת.
חייו האישיים

בת מנישואיו הקודמים למריה מיכאילובנה פורושינה, שמה פולינה קוצנקו (ילידת 1996). בשנים 2001–2009 היה נשוי לדוגמנית אירינה מיכאילובנה סקריניצ'נקו.
קוצנקו היה סולן להקת הרוק בראנינה-97 (Баранина-97) וב-2004 הקים את להקת "Гоша Куценко & Anatomy of Soul" (גושה קוצנקו ואנטומיית הנשמה). ב-2010 הוציא את הדיסק הראשון שלו: «Май Ворлд» ("עולמי", באנגלית בתעתיק רוסי). גושה הוא אוהד מושבע של להקת מיוז.
פילמוגרפיה

1991: האיש מיחידת אלפא
1991: מומיה מהמזוודה
1993: חלומות
1993: ילדי אלי הפלדה
1997: הרוזנת דה מונסרו
1997: אמא, אל תבכי
1999: טובים ורעים
1999: שמונה וחצי דולרים
2002: אנטי קילר
2002: בדידות דם
2002: בתנועה
2002: ספצנאז
2003: טנגו קרימינלי
2003: חטיפה
2003: אנטי קילר 2: מלחמה בטרור
2003: המשאלה הרביעית
2004: משמר הלילה
2005: יסנין
2005 מותה של האימפריה
2005: גמביט טורקי
2005: אמא, אל תבכי 2
2006: משמר היום
2007: סעיף 78
2008: המלכים הם כל-יכולים (רימייק ל"חופשה ברומא")
2008: אינדיגו
2008: 13 חודשים
2009: האי המיושב
2009: שי
2009: אנטי קילר ד.ק.: אהבה אבודת זיכרון
2009: ספר האמנים
Echelon Conspiracy‏ (2009)
2010: אירוניית אהבה
2011: שם כינוי לגיבור
2011: השעה האפלה ביותר
2011: S.T.A.L.K.E.R.
2011: עצי אשוח 2
2012: אוגוסט. השמיני
2013: עצי אשוח 3
2016: עצי אשוח 5
2017: הרופא
2018: הנשיא בחופשה
2018: המאהבים
2018-2021: אמבולנס
2019: הגבול הבלקני
2020: אהובתי
2020: פרדוקסים
2021: אינסומניה
2022: אנה ק.
2022: 1703
פילמוגרפיה > בתפקיד עצמו

2004: הסרט התיעודי "איך נעשה משמר הלילה"
2009: הסרט התיעודי "השיבה הביתה. גושה קוצנקו בלבוב"